Διαδίκτυο των πραγμάτων

μικρογραφία|Διαδίκτυο των πραγμάτων. Σύνδεση από παντού.
Το **Διαδίκτυο των πραγμάτων (ΔτΠ)** ή **Ίντερνετ των πραγμάτων** (αγγλικά: **Internet of things**) αποτελεί το δίκτυο επικοινωνίας πληθώρας συσκευών, οικιακών συσκευών, αυτοκινήτων καθώς και κάθε αντικειμένου που ενσωματώνει ηλεκτρονικά μέσα, λογισμικό, αισθητήρες και συνδεσιμότητα σε δίκτυο ώστε να επιτρέπεται η σύνδεση και η ανταλλαγή δεδομένων. Απλούστερα, η φιλοσοφία του IoT είναι η σύνδεση όλων των ηλεκτρονικών συσκευών μεταξύ τους (τοπικό δίκτυο) ή με δυνατότητα σύνδεσης στο διαδίκτυο (παγκόσμιο ιστό). 

Η έννοια "Things" (πράγματα) δεν είναι αυστηρά συνδεδεμένη με ορισμένα προϊόντα. Αναφέρεται σε μία ευρεία ποικιλία συσκευών εντελώς διαφορετικά μεταξύ τους, όπως για παράδειγμα αυτοκίνητα με ενσωματωμένους αισθητήρες, κάμερες, κλιματιστικά, φώτα, συστήματα ασφαλείας, smartwatches ακόμα και αυτοκίνητα των οποίων οι περίπλοκοι αισθητήρες εντοπίζουν αντικείμενα στην πορεία τους. Είναι μερικά από τα πολλά προϊόντα τεχνολογίας. Βασικό χαρακτηριστικό όλων είναι η σύνδεση μεταξύ τους με απώτερο σκοπό τη δυνατότητα του χρήστη να τα ελέγχει από έναν υπολογιστή ή κινητό. Ο όρος Internet of Things αποδόθηκε τη δεκαετία του 1990 από τον Kevin Ashton. 

Το Ίντερνετ των πραγμάτων (InternetofThings) είναι μία από τις τρεις κορυφαίες τεχνολογικές εξελίξεις της επόμενης δεκαετίας (μαζί με το mobileInternet και την αυτοματοποίηση του knowledgework) και αποτελεί το επόμενο μεγάλο βήμα στον χώρο της τεχνολογίας.Ο όρος Internet of Things επινοήθηκε στα τέλη της δεκαετίας του 1990 από τον επιχειρηματία Kevin Ashton.Ο Ashton, ο οποίος είναι ένας από τους ιδρυτές του Auto-ID center στο MIT, ήταν μέρος μιας ομάδας που ανακάλυψε τον τρόπο να συνδέσει τα αντικείμενα με το Διαδίκτυο μέσω μιας ετικέτας RFID.

## Λειτουργικά ζητήματα

### Πώς λειτουργεί
Οι συσκευές και τα αντικείμενα με ενσωματωμένους αισθητήρες συνδέονται με μια πλατφόρμα, η οποία περιλαμβάνει δεδομένα από τις διάφορες συσκευές και εφαρμόζει αναλυτικά στοιχεία για να μοιράζονται τις πιο πολύτιμες πληροφορίες με εφαρμογές που έχουν δημιουργηθεί για την αντιμετώπιση συγκεκριμένων αναγκών. Οι συσκευές IoT μπορούν να εντοπίσουν ακριβώς ποιες πληροφορίες είναι χρήσιμες και να τις εκμεταλλευτούν κατάλληλα. Η δυνατότητα αυτή μπορεί να αυτοματοποιήσει επαναλαμβανόμενες, χρονοβόρες ή ακόμα και επικίνδυνες εργασίες.

#### Αποθήκευση και ανάλυση δεδομένων
Μία πρόκληση για τους παραγωγούς τεχνολογικών συστημάτων IoT είναι η διαχείριση και η ερμηνεία του τεράστιου όγκου πληροφοριών που παράγουν οι συσκευές λόγω της συνεχούς επικοινωνίας με το δίκτυο (streaming data).

Μία άλλη πρόκληση είναι η αποθήκευση των τεράστιων παραγόμενων δεδομένων. Σε αρκετές περιπτώσεις τα συστήματα απαιτούν μεγάλο όγκο πληροφοριών με αποτέλεσμα υψηλές απαιτήσεις για αποθηκευτικό χώρο. Στη σημερινή εποχή, το διαδίκτυο είναι υπεύθυνο για την παραγωγή του 5% της παραγωγής ηλεκτρικού ρεύματος ενώ υπάρχει κίνδυνος να αυξηθεί εάν αρχίσει η καθολική εφαρμογή του ΙοΤ ανά τον κόσμο. 

#### Χρησιμότητα
Η μετάβαση στην ψηφιακή εποχή είναι γεγονός. Η χρησιμότητα του IoT είναι μεγάλη και η ζήτηση από τους υποψήφιους αγοραστές ακόμα μεγαλύτερη. Ως επί το πλείστον, οι άνθρωποι αποζητούν την αυτονομία σε πολλά πράγματα γύρω τους. Από ένα αυτόματο ξυπνητήρι μέχρι το έξυπνο ψυγείο που ενημερώνει το χρήστη για βασικές ελλείψεις ή ακόμα και τη δυνατότητα ενεργοποίησης κλιματισμού πριν ακόμα ο χρήστης εισέλθει στο σπίτι. Είναι μερικές από τις δυνατότητες που προσφέρει το IoT. Η χρήση του δεν παραμένει μόνο εκεί, αλλά επεκτείνεται και στις επιχειρήσεις οι οποίες εκμεταλλεύονται τη δυνατότητα αποθήκευσης και επεξεργασίας των δεδομένων από cloud συστήματα. 

## Τεχνικά ζητήματα

### Ασφάλεια
Το IoT αποτελεί την τελευταία λέξη της τεχνολογίας. Ως εκ τούτου, βρίσκεται σε ένα στάδιο συνεχούς αναβάθμισης και βελτίωσης. Ένα ακόμα σημαντικότατο προβλήματα που αντιμετωπίζει είναι η ασφάλεια των δεδομένων που αποθηκεύει.
μικρογραφία|Ψυγείο με σύνδεση στο διαδίκτυο
Σύμφωνα με την έρευνα Business Insider Intelligence που διεξήχθη το τελευταίο τρίμηνο του 2014, το 39% των ερωτηθέντων δήλωσε ότι η ασφάλεια είναι η μεγαλύτερη ανησυχία για την υιοθέτηση του IoT. Μέχρι το 2008, οι ερευνητές στον τομέα της ασφάλειας είχαν δείξει την ικανότητα να ελέγχουν εξ αποστάσεως τους βηματοδότες χωρίς φυσικά ενεργητική εξουσία. Οι μεταγενέστεροι χάκερ επέδειξαν απομακρυσμένο έλεγχο των αντλιών ινσουλίνης.

#### Προσωπικά δεδομένα
Τα προσωπικά δεδομένα είναι οι πληροφορίες που επεξεργάζεται το IoT για το σύνολο των συνδεδεμένων συσκευών. Ορισμένες από τις πληροφορίες αυτές μπορεί να είναι αυστηρά προσωπικές (συστήματα παρακολούθησης, πληροφορίες υγείας) άλλες λιγότερο (έξυπνοι λαμπτήρες). Το βέβαιο είναι πως ο χρήστης θα πρέπει να νιώθει ασφάλεια για κάθε πληροφορία που μοιράζεται με τη νέα αυτή τεχνολογία. 

#### Πολιτική προστασίας προσωπικών δεδομένων

Όπως αναφέρθηκε, τα δεδομένα των συνδεδεμένων συσκευών επεξεργάζονται και αποθηκεύονται για την εύρυθμη λειτουργία του συστήματος. Προκειμένου τα κράτη να διασφαλίσουν όλους τους πολίτες για την προσωπική ζωή, έχουν ανακοινωθεί από όλες σχεδόν τις χώρες, νόμοι που αφορούν την προστασία της ιδιωτικότητας. Το πρώτο μεγάλο βήμα της Ε.Ε προς της κατεύθυνση της προστασίας των προσωπικών δεδομένων ήταν η Οδηγία 95/46/ΕΚ, η οποία ενσωματώθηκε στην ελληνική έννομη τάξη με τον Ν. 2472/1997. Το ΙοΤ εμπίπτει στο προστατευτικό πεδίο της Οδηγίας όταν τα δεδομένα αναφέρονται και μπορούν να οδηγήσουν στην ταυτοποίηση ενός φυσικού προσώπου. Το άρθρο 4 του Νόμου περί προσωπικών δεδομένων, προβλέπει ότι τα δεδομένα που επεξεργάζονται πρέπει να είναι να είναι κατάλληλα, συναφή, ακριβή και πρόσφορα και όχι υπερβολικά σε σχέση με τους σκοπούς για τους οποίους συλλέγονται και υφίστανται επεξεργασία. 

## Προώθηση ψηφιακής αξίας
Η Schneider Electric παρουσίασε στην έκθεση της με τίτλο "IoT 2020 Business Report" τις προβλέψεις αναφορικά με την εκμετάλλευση του IoT από τις επιχειρήσεις. Σύμφωνα με την έρευνα, Το IoT θα λειτουργήσει ως μοχλός ανάπτυξης καινοτομίας και εξέλιξης των επιχειρηματικών μοντέλων, αλλά και οικονομικής ανάπτυξης των επιχειρήσεων, κυβερνήσεων και σε ευημερούσες οικονομίες. Παράλληλα θα ενταχθεί στην πραγματοποίηση επωφελών έργων αντιμετώπιση σοβαρών κοινωνικών και περιβαλλοντικών προβλημάτων. 
* Το 66% των επιχειρήσεων σχεδιάζουν να εφαρμόσουν συστήματα IoT κατά το 2016 

* Το 63% των ερωτηθέντων επιχειρήσεων θέλουν να ενσωματώσουν το IoT για την καλύτερη εξυπηρέτηση των πελατών 

* Οι επιχειρήσεις φάνηκαν αισιόδοξες σε ποσοστό 18% για τη βελτίωση της Ασφάλειας του IoT. 

## Παραδείγματα IoT
Ο δήμος των ΗΠΑ που πέρασε σε έξυπνους μετρητές για την παρακολούθηση της χρήσης του νερού είδε άμεση και ασφαλή εξοικονόμηση χρημάτων. Η διαδικασία συλλογής δεδομένων εξελίχθηκε από μια χειρωνακτική διαδικασία, στην οποία οι τεχνικοί ταξίδευαν σε κάθε μετρητή, σε μία γρήγορη και τυποποιημένη εργασία από συστήματα IoT όπου οι αυτόματοι μετρητές κατέγραφαν και απέστελλαν σε μια κεντρική βάση δεδομένων τα αποτελέσματα των μετρήσεων. Αυτό εξοικονόμησε πολλά χρήματα, τόσο σε ώρες εργασίας όσο και σε εξοπλισμό, όπως φορτηγά. Η πόλη υπολογίζει συνολική εξοικονόμηση 28 εκατομμυρίων δολαρίων και καθαρή εξοικονόμηση περίπου 10 εκατομμυρίων δολαρίων κατά τη διάρκεια της πρωτοβουλίας. 

### Χρήση του Διαδικτύου των Πραγμάτων στη γεωργία
Η γεωργία αποτελεί έναν από τους βασικούς τομείς εφαρμογής του Διαδικτύου των Πραγμάτων (IoT), με την έννοια της «έξυπνης γεωργίας» (smart farming) να περιγράφει τη χρήση διασυνδεδεμένων τεχνολογιών για την παρακολούθηση και διαχείριση της αγροτικής παραγωγής. Οι τεχνολογίες IoT επιτρέπουν τη συλλογή και ανάλυση δεδομένων σε πραγματικό χρόνο μέσω αισθητήρων, drones, μετεωρολογικών σταθμών και άλλων έξυπνων συσκευών, με στόχο τη βελτιστοποίηση των γεωργικών πρακτικών και της αποδοτικότητας των εκμεταλλεύσεων. 

**Κύριες εφαρμογές του IoT στη γεωργία:**

* **Γεωργία ακριβείας:** Χρήση αισθητήρων για την παρακολούθηση συνθηκών στο έδαφος και την ατμόσφαιρα (θερμοκρασία, υγρασία, pH, CO₂, επίπεδα θρεπτικών στοιχείων), με στόχο τη βέλτιστη χρήση εισροών (άρδευση, λίπανση, φυτοπροστασία) και τη μείωση του περιβαλλοντικού αποτυπώματος.
* **Διαχείριση καλλιεργειών:** Οι αισθητήρες παρακολουθούν την κατάσταση των φυτών και προειδοποιούν για την εμφάνιση ασθενειών ή παρασίτων. Παράλληλα, τα δεδομένα για το μικροκλίμα και την υγεία του εδάφους διευκολύνουν τη λήψη αποφάσεων για την επιλογή καλλιεργειών και την κατάλληλη στιγμή για σπορά ή συγκομιδή.
* **Αυτοματισμός θερμοκηπίων:** Τα συστήματα IoT ρυθμίζουν αυτόματα περιβαλλοντικές παραμέτρους (φωτισμό, θερμοκρασία, υγρασία, άρδευση) εντός θερμοκηπίων, βελτιώνοντας την ενεργειακή απόδοση και τις αποδόσεις των φυτών.
* **Κτηνοτροφία:** Αισθητήρες τοποθετημένοι στα ζώα παρακολουθούν την υγεία, την κίνηση και τη συμπεριφορά τους, επιτρέποντας την έγκαιρη ανίχνευση προβλημάτων, τη μείωση των φαρμάκων και τη διασφάλιση της ευζωίας. Επιπλέον, ανιχνευτές εντοπίζουν αέρια και οσμές στους στάβλους για την πρόληψη επιβλαβών συνθηκών.

**Προκλήσεις στην εφαρμογή:**

Η ευρεία υιοθέτηση του IoT στη γεωργία αντιμετωπίζει προκλήσεις, όπως το υψηλό αρχικό κόστος εξοπλισμού, η ανάγκη τεχνικής κατάρτισης των αγροτών, η ανθεκτικότητα των συσκευών σε σκληρές περιβαλλοντικές συνθήκες και τα ζητήματα ασφάλειας των δεδομένων. Επιπλέον, η περιορισμένη συνδεσιμότητα σε αγροτικές περιοχές δυσχεραίνει την εγκατάσταση και λειτουργία τέτοιων συστημάτων. Η αντιμετώπιση αυτών των προβλημάτων απαιτεί συντονισμένες προσπάθειες από τις κυβερνήσεις, τους κατασκευαστές και τους ίδιους τους παραγωγούς.

## Δείτε επίσης
*Τεχνολογία 
*Ρομποτική 
*Προγραμματισμός
*MatterNet

## Σημειώσεις



## Παραπομπές


## Εξωτερικοί σύνδεσμοι

* Cloud computing

Κατηγορία:Αναδυόμενες τεχνολογίες
Κατηγορία:Διαδίκτυο
Κατηγορία:Έξυπνες συσκευές